கூத்தியாருக்கும் குரங்குக்கும் ஓட்டங் கடியதா லுள்ளவரை மேவுதலால் சேட்டை யெவரிடத்துஞ் செய்தலால்  நாட்டமுடன் காத்திரத்திற் குட்டியுறக் கட்டுதலாற் றெட்டுதலால் கூத்தியர்க்கு நேராங் குரங்கு (14) கூத்தியார் என்னும் வைப்பாட்டி – கடியதாய் (விரைவாக) ஓடிவிடுவாள். கைப்பொருள் உள்ளவரை விரும்புவாள். எல்லாரிடத்திலும் காதல் சேட்டை செய்வாள். ஆசையுடன் காப்பாற்றும்போதே குட்டிவிடுவாள். கட்டிப்பிடித்துக் கையிலுள்ள பொருளைத் தெட்டி (தெற்றி)ப் பறித்துக்கொள்வாள். குரங்கு – விரைவாக ஓடும். தான் உள்ள வரையை (மலையை) விரும்பும். எவராயிருந்தாலும் சேட்டை செய்யும். விருப்பத்துடன் காக்கும்பொருட்டுத் தன் குட்டியைப் பற்றிக் கட்டிக்கொள்ளும். பிறரிடமுள்ள பொருளைத் தெட்டிப் பறித்துக்கொள்ளும்.   குதிரைக்கும் காவிரியாற்றுக்கும்